PATVIRTINTA

Raseinių Viktoro Petkaus progimnazijos

direktoriaus 2025 m. rugsėjo 1 d.

įsakymu Nr. V-24E-191

**RASEINIŲ VIKTORO PETKAUS PROGIMNAZIJOS**

**PAILGINTOS MOKYMOSI DIENOS GRUPĖS TVARKOS**

**APRAŠAS**

**I SKYRIUS**

**BENDROSIOS NUOSTATOS**

1. Pailgintos mokymosi dienos grupės paslaugos teikimo Raseinių Viktoro Petkaus progimnazijoje tvarkos aprašas (toliau – Aprašas) reglamentuoja Raseinių Viktoro Petkaus progimnazijos pailgintos mokymosi dienos grupės veiklą.
2. Apraše vartojamos sąvokos:

**Pailgintos mokymosi dienos grupė** – tai tėvų (globėjų, rūpintojų) prašymu suburta 1–4 klasių mokinių grupė, kuriems teikiama neformaliojo švietimo paslauga po pamokų.

1. Pailgintos mokymosi dienos grupė savo veikloje vadovaujasi Lietuvos Respublikos Konstitucija, Jungtinių Tautų vaiko teisių konvencija, Lietuvos Respublikos nutarimais, Lietuvos Respublikos švietimo įstatymu, Švietimo, mokslo ir sporto ministerijos norminiais aktais, progimnazijos nuostatais, Raseinių rajono savivaldybės tarybos sprendimais, kitais teisės aktais bei šiuo Aprašu.

**II SKYRIUS**

**GRUPĖS VEIKLOS TIKSLAS IR UŽDAVINIAI**

1. Grupės veiklos tikslas – plėtoti mokinių socializacijos galimybes, užtikrinti saugų, kryptingą vaikų ugdymą ir užimtumą po pamokų.
2. Grupės veiklos uždaviniai:

5.1. Ugdyti savivaldaus mokymosi įgūdžius ir siekti kiekvieno mokinio pasiekimų ir pažangos augimo.

5.2. Lavinti pažintines, pilietiškumo, komunikavimo, kūrybiškumo, kultūrines, skaitmenines, socialines, emocines ir sveikos gyvensenos kompetencijas.

5.3. Įvairinti mokinių užimtumo veiklas ir formas.

**III SKYRIUS**

 **MOKINIŲ PRIĖMIMAS IR GRUPIŲ FORMAVIMAS**

1. Grupė sudaroma iš 1–4 klasių mokinių, kurių tėvai (globėjai, rūpintojai) pateikia raštišką prašymą (1 priedas) mokyklos direktoriui.
2. Prašymai registruojami progimnazijos nustatyta tvarka.
3. Atranką vykdo mokyklos direktoriaus įsakymu patvirtinta mokinių atrankos į pailgintos mokymosi dienos grupę komisija.
4. Grupę sudarant pirmenybė teikiama:
	1. 1–2 klasių mokiniams, kurių tėvai dirba visą darbo dieną;
	2. 3 klasių mokiniams, kurių tėvai dirba visą darbo dieną;
	3. mokiniams, esantiems socialinės rizikos šeimų įskaitoje (tiems, kurie nelanko Raseinių rajono Socialinių paslaugų centro Vaikų dienos užimtumo centro);
	4. 4 klasių mokiniams, kurių tėvai dirba visą darbo dieną.
5. Sudaroma pailgintos mokymosi dienos grupės paslaugų teikimo sutartis (2 priedas) tarp mokinių tėvų (globėjų, rūpintojų) ir mokyklos direktoriaus.
6. Pailgintos mokymosi dienos grupės mokinių sąrašą tvirtina mokyklos direktorius įsakymu.
7. Grupės veikla grindžiama mokyklos pailgintos mokymosi dienos grupės tvarkos aprašu.

**IV SKYRIUS**

**GRUPĖS DARBO ORGANIZAVIMAS**

1. Grupė dirba pagal direktoriaus įsakymu patvirtintą darbo grafiką.
2. Grupės darbas organizuojamas pagal direktoriaus įsakymu patvirtintą veiklos programą.
3. Grupėje dirbantys auklėtojai organizuoja saugią mokinių priežiūrą, kryptingą pažintinę, meninę, sportinę veiklą grupės patalpose ir lauke (mokyklos teritorijoje).
4. Informuoja tėvus (globėjus, rūpintojus) apie mokinių savijautą, sveikatą, elgesį, veiklą prailgintos mokymosi dienos grupėje.
5. Grupėje rekomenduojami veiklos etapai: mokinių namų darbų ruoša, komunikacinė veikla, meninė veikla, pažintinė veikla, patyriminė veikla, fizinis ugdymas ir sveikata, žaidimai.
6. Nuosekliai, planingai ir turiningai organizuoja veiklą, atitinkančią mokinių amžių.
7. Pagal tėvų pageidavimus ir įstaigos galimybes mokiniams organizuojamas maitinimas.
8. Mokinio tėvai (globėjai, rūpintojai) privalo pasirūpinti saugiu mokinio grįžimu namo.
9. Grupės veikla fiksuojama pailgintos mokymosi dienos grupės veiklos dienyne.
10. Grupės auklėtoju gali dirbti pedagoginį išsilavinimą turintis asmuo. Jis vadovaujasi mokyklos direktoriaus įsakymu patvirtintu pareigybės aprašymu (4 priedas) ir mokyklos darbo tvarkos taisyklėmis.

**V SKYRIUS**

**BAIGIAMOSIOS NUOSTATOS**

1. Pailgintos mokymosi dienos grupės tvarkos aprašas suderinamas su Mokyklos taryba ir tvirtinamas direktoriaus įsakymu.
2. Grupės veiklos priežiūrą atlieka mokyklos vadovas ar jo įgaliotas asmuo ir kitos kontrolės funkcijas vykdančios institucijos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Raseinių Viktoro Petkaus progimnazijos

Pailgintos mokymosi dienos grupės

tvarkos aprašo

1 priedas

(**Prašymo forma)**

(vieno iš tėvų, globėjų, rūpintojų vardas, pavardė)

(mokinio gyvenamosios vietos adresas, telefonas)

Raseinių Viktoro Petkaus

progimnazijos Direktoriui

PRAŠYMAS

DĖL PRIĖMIMO Į PAILGINTOS MOKYMOSI DIENOS GRUPĘ

20\_\_m.\_\_\_\_\_\_\_\_\_\_\_\_\_\_\_\_\_\_\_ \_\_\_d.

Raseiniai

Prašau priimti mano dukrą/sūnų\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (mokinio vardas, pavardė, klasė)

į pailgintos mokymosi dienos grupę nuo 20 m.\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d.

Pailgintos mokymosi dienos grupėje dukra/sūnus bus iki\_\_\_\_\_\_\_\_\_\_\_\_\_\_valandos.

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieno iš tėvų, globėjų, rūpintojų parašas) (vieno iš tėvų, globėjų, rūpintojų vardas, pavardė)

Raseinių Viktoro Petkaus progimnazijos

Pailgintos mokymosi dienos grupės

tvarkos aprašo

2 priedas

**RASEINIŲ VIKTORO PETKAUS PROGIMNAZIJOS**

**PAILGINTOS MOKYMOSI DIENOS GRUPĖS PASLAUGOS TEIKIMO**

**SUTARTIS**

20 m. \_\_\_\_\_\_\_\_\_\_\_\_\_\_\_\_\_\_\_\_\_\_\_ d. Nr.\_\_\_\_

**Raseinių Viktoro Petkaus progimnazija**, kodas 190105799, Vilniaus g. 11, Raseiniai, tel. (8 428) 52 167, (toliau – Paslaugų teikėjas), atstovaujama direktoriaus Ramūno Bružo, **viena šalis**, ir tėvai/globėjai, **kita šalis**, (toliau – Paslaugų gavėjai), atstovaujantys vaiko interesus,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(motinos, tėvo/globėjo vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas, kontaktinis telefonas)

sudaro šią sutartį:

**I. SUTARTIES OBJEKTAS**

Paslaugų teikėjas įsipareigoja paslaugų gavėjo sūnų/dukrą

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, klasė, gimimo data)

prižiūrėti ir organizuoti veiklą pagal pailgintos mokymosi dienos grupės tvarkos aprašą.

**II. SUTARTIES ŠALIŲ ĮSIPAREIGOJIMAI**

**1. Paslaugų teikėjas įsipareigoja:**

1.1. Organizuoti veiklą vadovaujantis Lietuvos Respublikos Konstitucija, Lietuvos Respublikos švietimo įstatymu, Jungtinių Tautų vaiko teisių konvencija, bendrųjų ugdymo programų kompetencijomis, kitais teisės ir steigėjo norminiais aktais, Raseinių Viktoro Petkaus progimnazijos nuostatais, mokyklos darbo tvarkos taisyklėmis, pailgintos mokymosi dienos grupės tvarkos aprašu.

1.2. Nuosekliai, planingai ir turiningai organizuoti veiklą, atitinkančią mokinių amžių.

1.3. Saugoti mokinius nuo fizinę, psichinę sveikatą žalojančių poveikių.

1.4. Pagal galimybes sudaryti sąlygas mokinių saviraiškos poreikiams tenkinti.

1.5. Sudaryti sąlygas ir teikti pagalbą atliekant namų darbų užduotis.

1.6. Užtikrinti savalaikį mokinių išleidimą į neformaliojo švietimo užsiėmimus.

1.7. Informuoti tėvus apie mokinių savijautą, sveikatą, elgesį, veiklą pailgintos mokymosi dienos grupėje.

1.8. Prižiūrėti mokinius ir organizuoti turiningą jų veiklą pagal patvirtintą pailgintos mokymosi dienos grupės darbo grafiką.

1.9. Mokiniams, pažeidusiems darbo tvarkos taisykles, taikyti drausmines priemones, numatytas mokyklos vidaus tvarkos taisyklėse, reikalauti iš tėvų padengti mokyklai padarytą materialinę žalą.

**2. Paslaugų gavėjai įsipareigoja:**

2.1. Laikytis mokyklos nuostatų, vidaus darbo tvarkos taisyklių ir pailgintos mokymosi dienos grupės tvarkos aprašo reikalavimų.

2.2. Suteikti reikiamą informaciją apie mokinį.

2.3. Nuolat domėtis mokinio elgesiu, veikla pailgintos mokymosi dienos grupėje.

2.4. Tą pačią dieną informuoti auklėtoją apie mokinio neatvykimą į pailgintos mokymosi dienos grupę.

2.5. Informuoti auklėtoją raštu apie mokinio savarankišką grįžimą namo.

2.6. Užtikrinti saugų vaiko grįžimą namo.

2.7 Aprūpinti vaiką individualiomis mokymosi priemonėmis (rašymo sąsiuviniais, rašymo priemonėmis, sportine apranga, piešimo priemonėmis ir kt.).

2.8. Atlyginti mokinio padarytą materialinę žalą mokyklai.

**III. SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS**

3. Sutartis sudaryta vieneriems mokslo metams ir galioja nuo jos pasirašymo dienos.

4. Sutartis gali būti nutraukta:

* 1. Vienai iš šalių vienašališkai pareiškus apie jos nutraukimą.
	2. Jeigu sutarties šalys nevykdo įsipareigojimų.

**IV. GINČŲ SPRENDIMAS**

5. Ginčytini pailgintos mokymosi dienos grupės veiklos organizavimo, sutarties pažeidimo klausimai sprendžiami su mokyklos direktoriumi.

6. Ginčai sprendžiami derybų būdu. Šalims nepavykus taikiai susitarti, ginčai sprendžiami Lietuvos Respublikos įstatymų nustatyta tvarka.

Sutartis sudaryta dviem egzemplioriais, turinčiais vienodą juridinę galią (po vieną kiekvienai šaliai).

Sutarties šalių parašai:

Mokyklos direktorius \_\_\_\_\_\_\_\_\_\_\_\_\_\_\_ Ramūnas Bružas

 (pareigos) (parašas) (vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (tėvas/globėjas) (parašas) (vardas, pavardė)

Raseinių Viktoro Petkaus progimnazijos

Pailgintos mokymosi dienos grupės

tvarkos aprašo

3 priedas

**RASEINIŲ VIKTORO PETKAUS PROGIMNAZIJOS**

**PAILGINTOS MOKYMOSI DIENOS GRUPĖS DIENOTVARKĖ**

Pasiruošimas veiklai, mokinių priėmimas, judrieji žaidimai, pasivaikščiojimas lauke, ugdomoji veikla.

Pietūs

Nebaigtų darbų valandėlė (1–2 klasių mokiniams), namų darbų ruoša (3–4 klasių mokiniams), veikla pagal mokinių interesus: piešimas, spalvinimas, lankstymas, skaitymas, skaičiavimas, žaidimai (arba komunikacinė, meninė, pažintinė individuali ar grupinė veikla pagal mokinių interesus).

Mokinių saviraiška (kūrybinė, meninė, sportinė veikla, žaidimai ir kt.)

Savitvarka ir mokinių išleidimas į namus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Raseinių Viktoro Petkaus progimnazijos

Pailgintos mokymosi dienos grupės

tvarkos aprašo

4 priedas

**RASEINIŲ VIKTORO PETKAUS PROGIMNAZIJOS**

**PAILGINTOS MOKYMOSI DIENOS GRUPĖS AUKLĖTOJO**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Raseinių Viktoro Petkaus progimnazijos pailgintos mokymosi dienos grupės auklėtojo pareigybė yra priskiriama specialistų 3 grupei.
2. Pareigybės lygis – A2.
3. Pailgintos mokymosi dienos auklėtojas yra pavaldus progimnazijos direktoriui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

4. Darbuotojas, einantis šias pareigas, turi atitikti šiuos specialius reikalavimus:

4.1. turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam prilygintu išsilavinimu ir pedagogo kvalifikaciją.

4.2. auklėtojas turi atitikti Lietuvos Respublikos švietimo įstatyme nustatytus reikalavimus.

4.3. auklėtojas dirba vadovaudamasis Lietuvos Respublikos švietimo įstatymu, kitais norminiais aktais, reglamentuojančiais mokinių ugdymą, mokyklos nuostatais, mokyklos darbo tvarkos taisyklėmis ir šiuo pareigybės aprašymu.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

5. Šias pareigas einantis darbuotojas vykdo šias funkcijas:

5.1. ugdo mokinių pažinimo, komunikavimo, skaitmeninę, kultūrinę, kūrybiškumo, pilietiškumo, socialinę, emocinę ir sveikos gyvensenos kompetencijas, padeda tenkinti pažinimo, lavinimosi ir saviraiškos poreikius;

5.2. organizuoja saugią mokinių priežiūrą, kryptingą pažintinę, meninę, sportinę veiklą grupės patalpose ir lauke (mokyklos teritorijoje);

5.3. nuosekliai, planingai ir turiningai organizuoja veiklą, atitinkančią mokinių amžių;

5.4. pagal galimybes sudaro sąlygas mokinių saviraiškos poreikiams tenkinti;

5.5. sudaro sąlygas mokiniams atlikti namų darbus;

5.6. informuoja tėvus (globėjus, rūpintojus) apie mokinių savijautą, sveikatą, elgesį, veiklą pailgintos mokymosi dienos grupėje;

5.7. pasirenka pedagoginės veiklos metodus ir formas;

5.8. kokybiškam veiklos vykdymui gauna informacinę, konsultacinę, metodinę pagalbą iš socialinių, specialiųjų pedagogų, logopedų, psichologų, visuomenės sveikatos specialistų ir administracijos;

5.9. organizuodamas ir vykdydamas veiklą pailgintos mokymosi dienos grupėje, atsižvelgia į individualius mokinių ugdymo (si) poreikius ir amžių;

5.10. vykdydamas veiklą pailgintos mokymosi dienos grupėje, vadovaujasi direktoriaus įsakymu patvirtinta veiklos programa, dienotvarke;

5.11. kasdien pildo pailgintos mokymosi dienos grupės dienyną;

5.12. rūpinasi mokinių sveikata, informuoja tėvus (globėjus, rūpintojus) apie vaiko savijautą, sveikatą, elgesį, veiklą pailgintos mokymosi dienos grupėje;

5.13. prižiūri mokinius ir organizuoja turiningą jų veiklą pagal patvirtintą pailgintos mokymosi dienos grupės darbo grafiką;

5.14. užtikrina fizinį ir psichologinį mokinių saugumą grupėje;

5.15. bendradarbiauja su šeima (tėvais, globėjais, rūpintojais);

5.16. praneša mokyklos direktoriui, socialiniam pedagogui, psichologui, visuomenės sveikatos specialistui apie mokinio turimas socialines, sveikatos ar psichologines problemas;

5.17. priima mokinį į pailgintos mokymosi dienos grupę, vadovaudamasis Tvarkos aprašu.

5.18. išleidžia mokinį savarankiškai į namus tik pagal raštišką tėvų (globėjų, rūpintojų) prašymą;

5.19. laikosi mokyklos vidaus tvarkos taisyklių, pailgintos mokymosi dienos grupės Tvarkos aprašo reikalavimų.

**IV SKYRIUS**

**ATSAKOMYBĖ**

6. Pailgintos mokymosi dienos grupės auklėtojas už savo pareigų nevykdymą ar netinkamą vykdymą, dėl jo kaltės padarytą žalą atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Su pareigybės aprašymu susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)